
Tunnitasu tariifi kooskõlastamine Narva Spordikooli Energia basseini kasutusse andmisel (MTÜ Narva Erivajadustega Perede Ühing ProSpero)
1. Asjaolud ja menetluse käik
MTÜ Narva Erivajadustega Perede Ühing ProSpero esitas 21.01.2021. a Narva Linnavalitsuse Kultuuriosakonnale taotluse Narva Spordikooli Energia hoones aadressil Võidu prospekt 4 asuva basseini tasuta kasutusse andmisest koolijuhtkonnaga kooskõlastatud graafiku alusel. Soodustuse taotlemise põhjenduseks on asjaolu, et basseini kasutavad erivajadustega lapsed, kellele on basseini külastamine soovitatud arstide poolt rehabilitatsiooni eesmärgil.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” punkti § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 0,00 eurot Narva Spordikooli Energia hoones aadressil Võidu prospekt 4 asuva basseini kasutusse andmisel MTÜ-le Narva Erivajadustega Perede Ühing ProSpero (registrikood 80280491) Narva Spordikooli Energia juhtkonnaga kooskõlastatud ajakava alusel.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

